Folketing
2003-11-20

1) Det var Socialdemokraterne, der under en socialdemokratisk ledet regering i 1982 sikrede lejerne deres rettigheder i forbindelse med byfornyelse sammen med et flertal - ikke med borgerlige stemmer, men med et alternativt flertal. 2) Vi har i de sidste par år set noget om lejelovens brug, som vi ikke synes er godt, og derfor har jeg for få dage siden indleveret et forslag, fordi vi mener, at den spekulation, vi har set foråret og sommeren over, ikke er af det gode. Man kan da ikke begynde at sammenligne lejeloven og en byfornyelseslov. Der er en god grund til, at vi netop har en speciel byfornyelseslov, for når der er tale om store forbedringer, store ombygninger, er der brug for en særlig lov for at beskytte lejerne og give nogle redskaber til, at byfornyelsen kan fungere, og det er det, man fjerner her.